Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi faoliyatini tashkil etish toʻgʻrisida
(resolution, 2020-04-15)

Oʻzbekiston Respublikasi Prezidentining “Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasini tashkil etish toʻgʻrisida” 2012-yil 13-noyabrdagi PF-4483-son Farmoniga muvofiq hamda Qoʻmita faoliyati samarali tashkil qilinishini taʼminlash maqsadida Vazirlar Mahkamasi qaror qiladi: 2. Vazirlar Mahkamasining Makroiqtisodiy rivojlantirish, tarkibiy oʻzgartirishlar, xorijiy investitsiyalarni jalb etish va hududlarni kompleks rivojlantirish kompleksi rahbari R.S. Azimov tugatilgan Oʻzbekiston Respublikasi Davlat mulkini boshqarish davlat qoʻmitasi hamda Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi xodimlarini bir oy muddatda attestatsiyadan oʻtkazishni tashkil etsin va Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasini yuqori malakali, tashabbuskor va sof vijdonli mutaxassislar bilan toʻldirishni taʼminlasin. 3. Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi hamda Oʻzbekiston Respublikasi Moliya vazirligining Qoʻmita huzurida tugatilgan Oʻzbekiston Respublikasi Davlat mulki qoʻmitasining aksiyadorlik jamiyatlari, kompaniyalar va boshqa xususiylashtirilgan korxonalarda davlat mulkini boshqarish departamenti hamda “Mulk-Invest” davlat unitar korxonasi negizida davlat unitar korxonasi shaklidagi Davlat aktivlarini boshqarish markazini tashkil etish toʻgʻrisidagi taklifi qabul qilinsin. 4. Oʻzbekiston Respublikasining Xususiylashtirilgan korxonalarga koʻmaklashish va raqobatni rivojlantirish davlat qoʻmitasi huzuridagi Davlat aktivlarini boshqarish markaziga quyidagilar yuklansin: investitsiya aktivlarining ishonchli boshqaruvchilari hamda davlat mulkini samarali boshqarish boʻyicha davlat ishonchli vakillari faoliyatining natijadorligi yuzasidan monitoringni amalga oshirish; aksiyadorlik jamiyatlari va boshqa xoʻjalik jamiyatlari aksiyalarining davlat paketlari (ulushlari) boʻyicha, shu jumladan ularni davlat ishonchli vakillariga, boshqaruvchi kompaniyalar va xoʻjalik birlashmalariga ishonchli boshqaruvga berish yoʻli bilan aksiyador (qatnashchi)ning huquqlarini roʻyobga chiqarish; ustav fondida davlat ulushi boʻlgan aksiyadorlik va boshqa xoʻjalik jamiyatlari faoliyati samaradorligini, birinchi navbatda, ishlab chiqarishni modernizatsiyalash va texnik jihatdan qayta jihozlash, mahsulot tannarxini pasaytirish, mehnat unumdorligini oshirish, sifatni boshqarishning zamonaviy tizimlarini joriy etish hisobiga oshirish yuzasidan chora-tadbirlar kompleksini ishlab chiqish va amalga oshirish; Markazga egalik qilish va foydalanish uchun berilgan davlat aktivlari boʻyicha dividendlarning aksiyadorlik va boshqa xoʻjalik jamiyatlari tomonidan Oʻzbekiston Respublikasi Davlat budjetiga oʻz vaqtida va toʻliq hajmda toʻlanishini taʼminlashga koʻmaklashish. 5. Vazirlar Mahkamasi bir oy muddatda: Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi toʻgʻrisidagi Nizomni; Davlat aktivlarini boshqarish markazining tuzilmasini va Markaz toʻgʻrisidagi nizomni tasdiqlasin. 6. Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi quyidagi manzilga joylashtirilsin: Toshkent shahri, Oʻzbekiston shoh koʻchasi, 55-uy. 7. Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi Oʻzbekiston Respublikasi Adliya vazirligi, boshqa manfaatdor vazirliklar va idoralar bilan birgalikda bir oy muddatda qonun hujjatlariga ushbu qarordan kelib chiquvchi oʻzgartirishlar va qoʻshimchalar toʻgʻrisida Vazirlar Mahkamasiga takliflar kiritsin. 8. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.